CELEX: C2004/284/41
Language: fi
Date: 2004-11-20 00:00:00
Title: Asia T-332/04: SEBIRAN, S.L:n 6.8.2004 sisämarkkinoiden harmonisointivirastoa (SMHV) vastaan nostama kanne

20.11.2004   
            
            
               FI
            
            
               Euroopan unionin virallinen lehti
            
            
               C 284/20
            
         SEBIRAN, S.L:n 6.8.2004 sisämarkkinoiden harmonisointivirastoa (SMHV) vastaan nostama kanne
   (Asia T-332/04)
   (2004/C 284/41)
   Oikeudenkäyntikieli: espanja
   SEBIRAN, S.L., kotipaikka Requena (Valencia, Espanja) on nostanut 6.8.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (SMHV) vastaan. Kantajan edustaja on asianajaja José Antonio Calderón Chavero.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa SMHV:n toisen valituslautakunnan 15.6.2004 asiassa R-550/2003-2 tekemän ratkaisun
            
         
               —
            
            
               vahvistaa ratkaisun 1472/2003, joka tehtiin väitemenettelyssä B348708 ja jolla hylättiin kokonaisuudessaan väitteen tekijän tekemä väite, ja hyväksyy kyseessä olevan tavaramerkin rekisteröinnin kaikkien vaadittujen luokkien osalta
            
         
               —
            
            
               velvoittaa SMHV:n sekä muut osapuolet korvaamaan oikeudenkäyntikulut siinä tapauksessa, että ne vastustavat tätä menettelyä, ja hylkää niiden vaatimukset.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
               Kantaja.
            
         
               Haettu tavaramerkki:
            
            
               Kuviomerkki COTO D'ARCIS — Hakemus nro 1 558 113 luokkiin 32 ja 33 kuuluvia tavaroita varten (alkoholijuomat ja alkoholittomat juomat ja juomien valmistusaineet) ja luokkaan 39 kuuluvia palveluja varten (kuljetus; erilaisten tavaroiden pakkaus ja varastointi).
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               El Coto de Rioja, S.A.
            
         
               Tavaramerkki- tai merkkioikeus, johon väitemenettelyssä on vedottu:
            
            
               Sanamerkki-tyyppiset yhteisön tavaramerkit COTO DE IMAZ (nro 339 333) ja EL COTO (nro 339 408) luokkiin 29, 32 ja 33 kuuluvia tavaroita varten, kansainvälinen tavaramerkki nro 442 377 ja espanjalaiset tavaramerkit nro 877 219, nro 907 966, nro 907 967, nro 907 985, nro 907 989, nro 907 993, nro 907 994, nro 907 995, nro 983 888, nro 1 290 986, nro 1 614 514, nro 1 758 975 ja nro 2 172 691.
            
         
               Väiteosaston ratkaisu:
            
            
               Väitteen hylkääminen.
            
         
               Valituslautakunnan ratkaisu:
            
            
               Valituksen osittainen hylkääminen, haetun tavaramerkin rekisteröinnin epääminen luokkiin 32 ja 33 kuuluvien tavaroiden osalta.
            
         
               Kanneperusteet:
            
            
               Asetuksen (EY) N:o 40/94 8 artiklan 1 kohdan b alakohdan rikkominen.